[pic] | COMISIA COMUNITĂŢILOR EUROPENE |

Bruxelles, 13.11.2008

COM(2008) 741 final

COMUNICARE A COMISIEI CĂTRE CONSILIU ȘI CĂTRE PARLAMENTUL EUROPEAN

Activitățile Centrului European de Prevenire și Control al Bolilor în ceea ce privește bolile transmisibile: rezultatele pozitive obținute de la crearea Centrului, activitățile prevăzute și resursele necesare

{SEC(2008) 2792}

COMUNICARE A COMISIEI CĂTRE CONSILIU ȘI CĂTRE PARLAMENTUL EUROPEAN

Activită țile Centrului European de Prevenire și Control al Bolilor în ceea ce privește bolile transmisibile: rezultatele pozitive obținute de la crearea Centrului, activitățile prevăzute și resursele necesare

Introducere

Centrul European de Prevenire și Control al Bolilor (ECDC - European Centre for Disease Prevention and Control ) este o agenție a Uniunii Europene (UE) care are drept misiune monitorizarea și evaluarea amenințărilor reprezentate de bolile transmisibile pentru sănătatea umană, precum și politica de comunicare în legătură cu acest subiect. Centrul se află la Stockholm și a devenit operațional în mai 2005.

Deși sănătatea publică rămâne în primul rând o competență a statelor membre ale UE, ECDC susține eforturile agențiilor naționale în ceea ce privește combaterea bolilor în Europa. Centrul adună informații legate de epidemii din toată lumea și sprijină un sistem comunitar de alertă rapidă privind focarele de boli infecțioase. El elaborează statistici și analize la nivelul UE cu privire la toate bolile infecțioase importante. Când sistemul de alertă detectează un focar important la scara UE sau când statisticile identifică o tendință îngrijorătoare, ECDC evaluează rapid amenințarea pentru sănătatea publică în Europa. În cazul în care trebuie să formuleze un aviz științific privind Uniunea Europeană în ansamblu, ECDC adună în acest scop cunoștințe și expertiză disponibile în întreaga Europă. La cererea unui stat membru, ECDC poate trimite un expert la fața locului pentru a veni în ajutorul autorităților naționale confruntate cu izbucnirea unui focar de boală. În toate activitățile sale, ECDC colaborează îndeaproape cu Comisia Europeană, statele membre și alți parteneri cum ar fi Organizația Mondială a Sănătății (OMS) pentru a preveni și pentru a combate bolile și pentru a informa responsabilii europeni în domeniul sănătății publice și publicul larg european cu privire la constatările sale.

Rezultatele unei evaluări independente a activităților Centrului indică faptul că principalele părți interesate - Comisia și statele membre - apreciază serviciile sale și consideră că Centrul aduce o contribuție semnificativă în ceea ce privește lupta împotriva bolilor infecțioase.

Cu toate acestea, Centrul se află încă într-o fază incipientă a dezvoltării sale. Deși serviciile pe care le furnizează sunt utile, ele nu îndeplinesc toate nevoile și așteptările părților interesate. De exemplu, sunt necesare eforturi suplimentare importante pentru a îmbunătăți calitatea și comparabilitatea datelor privind supravegherea bolilor în UE. Acțiunile Centrului referitoare la consolidarea capacității de acțiune a statelor membre în domeniul sănătății publice trebuie consolidate și dezvoltate, iar sprijinul de specialitate pe care acesta îl poate oferi diferitelor autorități naționale este în prezent destul de limitat. De asemenea, rămân încă multe de făcut pentru a dezvolta baza de cunoștințe privind măsurile de prevenire eficiente împotriva bolilor infecțioase.

În 2007, Consiliul de administrație al ECDC, care include reprezentanți din toate statele membre și reprezentanți ai Comisiei Europene și ai Parlamentului European, a adoptat un program multianual strategic al Centrului până în 2013[1], care conține rezultatele preconizate până în 2013 și resursele necesare. Deși nivelul de investiție solicitat în cadrul acestui program este semnificativ, el trebuie plasat în contextul impactului de natură economică și umană al bolilor infecțioase.

O cooperare eficientă în cadrul UE poate contribui la ameliorarea prevenirii bolilor și a eforturilor de combatere a acestora în Europa, la consolidarea pregătirii împotriva epidemiilor importante și la asigurarea unei izolări rapide a focarelor mai obișnuite. Consolidarea capacității Uniunii Europene în acest domeniu este, prin urmare, o investiție înțeleaptă.

1. Obiectivul prezentei comunicări

Prezenta comunicare, împreună cu fișa financiară atașată, este menită să ofere o imagine de ansamblu asupra realizărilor ECDC în primii trei ani de existență și asupra proiectelor sale de dezvoltare. În cadrul acestui demers, comunicarea se va axa, în special, pe următoarele aspecte:

- prioritățile identificate în programul strategic multianual al ECDC pentru perioada 2007 – 2013, care trebuie să permită Centrului să își îndeplinească mandatul, și anume consolidarea capacității de apărare a Europei împotriva bolilor infecțioase,

- perspectivele financiare 2007-2013,

- anumite concluzii ale evaluării externe a Centrului,

- valoarea adăugată adusă de Centru în primii săi ani de existență.

2. Mandatul actual

În conformitate cu Regulamentul CE 851/2004 de instituire la ECDC, „misiunea centrului trebuie să fie identificarea, evaluarea și comunicarea amenințărilor existente și noi pe care bolile transmisibile le reprezintă pentru sănătatea umană. În cazul unor epidemii de boli de origine necunoscută care se pot propaga pe teritoriul sau până pe teritoriul Comunității, Centrul trebuie să poată acționa din proprie inițiativă până la identificarea sursei epidemiei, iar apoi în colaborare cu autoritățile competente de la nivel național sau comunitar, după caz.”

3. Principalele realizări (2005-2007)

Prezentare generală

În ceea ce privește supravegherea bolilor și alertele rapide, este important să se sublinieze faptul că ECDC se bazează pe sisteme care erau deja puse în practică înainte de crearea sa. Primele rețele de colectare a datelor la nivel european cu privire la bolile infecțioase (HIV/SIDA și tuberculoză) au fost create cu mai mult de zece ani înainte ca ECDC să devină operațional. În total, în 2005, când acesta din urmă și-a început activitatea, existau 17 rețele de supraveghere specializate care adunau date privind diferite boli sau grupuri de boli. Fiecare dintre ele dispunea de structuri, sisteme de raportare și baze de date proprii. Una dintre provocările-cheie pentru ECDC în faza sa de început a fost evoluția către un sistem mai integrat de colectare a datelor cu privire la bolile infecțioase la nivelul UE. ECDC a preluat treptat activitățile acestor rețele și a creat un punct de acces unic la datele disponibile în UE.

În ceea ce privește alertele rapide, ECDC găzduiește, din 2007, în numele Comisiei Europene, sistemul de alertă precoce și de reacție privind amenințările sanitare (EWRS - Early Warning and Response System on Health Threats ). Acest sistem securizat permite autorităților sanitare din statele membre să se alerteze reciproc cu privire la focare de boli susceptibile de a se propaga dincolo de frontierele acestora. Deși acest sistem a fost instituit cu câțiva ani înainte, ECDC i-a adăugat capacitatea sa de analiză a informațiilor privind epidemiile, informații adunate din mijloacele de comunicare în masă și din alte surse neoficiale din întreaga lume, precum și capacitatea de analiza rapid amenințările identificate.

Capacitatea ECDC de a elabora evaluări ale riscurilor și avize științifice pentru a informa factorii de decizie de la nivelul UE reprezintă o nouă evoluție a securității sanitare în Europa. În 2003, când SARS a devenit un subiect de îngrijorare la scară mondială, precum și pentru toate țările UE, niciun mecanism nu permitea formularea unei evaluări comune a riscurilor pentru Europa sau emiterea unui aviz privind nivelul de reacție necesar. Statele membre au adoptat atunci poziții diferite, de exemplu cu privire la necesitatea ca persoanele care intrau în UE venind din țările afectate să fie supuse unui control pentru detectarea SARS și cu privire la necesitatea de a consilia cetățenii UE să nu efectueze călătorii către Extremul Orient. Relevanța unei poziții comune cu privire la astfel de măsuri în cadrul UE este clară: Ținând seama de deschiderea frontierelor în spațiul comunitar, un control medical al persoanelor care intră în Uniune nu poate fi eficient decât dacă este efectuat de toate statele membre.

ECDC dispune de resurse și de sisteme pentru a face față urgențelor sanitare, însă, în același timp, depune eforturi împreună cu Comisia Europeană și cu statele membre pentru a consolida pregătirea UE împotriva epidemiilor și sistemele care, în ansamblu, permit prevenirea și combaterea principalelor boli infecțioase care amenință sănătatea umană. Aceste aspecte legate de consolidarea pregătirii și a bazei de cunoștințe privind sănătatea publică reprezintă noi activități la nivelul UE. De asemenea, deși formarea experților în domeniul sănătății publice a fost finanțată în temeiul programului de sănătate publică al UE înainte de crearea ECDC, acesta din urmă a extins în mod semnificativ acest rol de consolidare a competențelor.

Centrul are, printre altele, misiunea de a identifica eventuale lacune grave în cunoștințele privind sănătatea publică bazate pe date științifice, identificarea acestor lacune făcând parte în mod frecvent din recomandările și avizele științifice elaborate de ECDC. Pentru a răspunde necesităților în materie de cercetare cu privire la sănătatea publică, Centrul colaborează îndeaproape cu Direcția Generală Sănătate și Consumatori (DG SANCO), în contextul programului acesteia consacrat sănătății și cu Direcția Generală Cercetare (DG RTD), în principal în temeiul programului-cadru al acesteia.

Coordonarea cu DG SANCO include reuniuni oficiale de informare între ECDC și unitatea C3 a acestei direcții generale cu privire la programele de lucru, monitorizarea fiind asigurată prin videoconferințe bilunare. Coordonarea cu DG RTD este asigurată prin participarea directorului ECDC ca membru al comitetului consultativ al acestei direcții generale (în special pentru ca lucrările de cercetare privind sănătatea publică considerate necesare de experții ECDC să fie luate în considerare în cadrul cererilor de propuneri lansate de DG RTD). De asemenea, există contacte frecvente între serviciile Comisiei și ECDC în cadrul diverselor inițiative pentru examinarea necesităților privind cercetarea, două exemple recente fiind o reuniune consacrată necesității de a dispune de noi instrumente de diagnostic pentru tuberculoză și o altă reuniune privind necesitatea cercetării cu privire la transmiterea gripei.

Prin aceste mecanisme formale și informale, ECDC dorește să creeze sinergii și să evite suprapunerea cu alte programe finanțate de Comunitate în domeniile sale de activitate.

Evaluarea Centrului

Evaluarea externă a Centrului a fost comandată în mai 2007 prin intermediul unei cereri de oferte deschise pentru a evalua (a) eventuala necesitate de a extinde domeniul de aplicare a misiunii Centrului la alte activități relevante la nivel comunitar în domeniul sănătății publice, în special monitorizarea sanitară și (b) calendarul revizuirilor ulterioare (articolul 31 din Regulamentul 851/2004/CE).

Raportul final[2] a fost prezentat de Consiliul de administrație în septembrie 2008. Evaluatorii au concluzionat că „ECDC a avut o activitate satisfăcătoare, ținând seama de situația sa, și anume de faptul că este operațional doar de doi ani.” Raportul concluzionează că „ existența ECDC este considerată justificată și acesta poate începe să își intensifice activitățile ” și confirmă ulterior că „ Centrul a avut o contribuție semnificativă la lupta împotriva bolilor transmisibile, a reușit să se impună ca centru independent de excelență științifică și este considerat de părțile interesate ca aducând o valoare adăugată, în special prin oferirea de informații extrem de folositoare și prin constituirea de rețele și acesta se bucură de o prezență clară pe scena internațională .” Evaluatorii au identificat, de asemenea, câteva aspecte care trebuie abordate, în special consolidarea colaborării între diferitele părți care intervin în comunicarea cu privire la riscuri și clarificarea rolurilor și responsabilităților Comisiei, ale ECDC și ale statelor membre în materie de evaluare și de gestionare a riscurilor.

Evaluatorii externi recomandă, de asemenea, Centrului să continue să își îmbunătățească eficiența, în special dezvoltând sisteme informatice de gestionare, intensificând coordonarea între unitățile funcționale și programele orizontale consacrate în mod specific diverselor boli, precum și prin definirea mai precisă a procedurilor de lucru.

În ceea ce privește eventuala modificare a mandatului agenției, raportul de evaluare externă concluzionează că ECDC ar trebui să se concentreze asupra consolidării sarcinilor sale actuale, ceea ce i-ar oferi ocazia să inițieze noi activități în cadrul mandatului actual. .

4. Provocări (2007-2013)

Îndeplinirea mandatului prin implementarea programului multianual strategic

În conformitate cu articolul 14.5 litera (d) din regulamentul de instituire a ECDC, Consiliul de administrație a Centrului a adoptat în iunie 2007 un program multianual strategic 2007-2013 care reprezintă cadrul pentru implementarea sarcinilor sale, astfel cum sunt definite în mandatul său. Programele anuale de lucru ale Centrului pentru 2007 și 2008 au fost elaborate în consecință. Analiza efectuată în primul raport epidemiologic anual cu privire la bolile transmisibile în UE i-a permis Centrului să identifice principalele provocări cu care se confruntă Europa. Strategia multianuală caută să abordeze aceste provocări.

Au fost identificare șapte obiective operaționale. Acțiunea Centrului va fi extinsă la un număr de acțiuni prioritare. Următorul tabel rezumă principalele axe ale programului multianual strategic și corespondența dintre acestea și structura operațională actuală a ECDC.

Obiectivele programului multianual strategic al ECDC 2007-2013 | Structura ECDC (cu trimitere la regulamentul de instituire) |

Până în 2013 |

1. „ECDC va fi adus contribuții semnificative la baza de cunoștințe privind bolile transmisibile și consecințele acestora asupra sănătății, determinanții lor, metodele de prevenire și de luptă împotriva propagării lor și caracteristicile de concepere care sporesc eficacitatea și eficiența programelor de prevenire și de combatere a acestora”. | Programe specifice pentru următoarele boli: a. infecții respiratorii (gripă și tuberculoză) b. infecții cu transmitere sexuală, inclusiv HIV și virusuri transmisibile prin sânge; c. boli și zoonoze transmisibile prin alimente și apă; d. boli emergente și transmise de vectori; e. boli care pot fi prevenite prin vaccinare; f. rezistență antimicrobiană și infecții asociate îngrijirilor medicale; (articolul 2, Decizia 2119/98/CE) |

2. „ECDC va fi centrul de coordonare a supravegherii bolilor transmisibile în Uniunea Europeană și punctul de referință cu autoritate în ceea ce privește consolidarea sistemelor de supraveghere în statele membre”. | Supraveghere (articolele 5 și 11) |

3. „Excelența științifică și rolul de lider al ECDC se vor bucura de o solidă reputație în rândul partenerilor săi din sectorul sănătății publice, iar Centrul va fi o sursă majoră de informații și de avize științifice cu privire la bolile transmisibile pentru Comisie, Parlamentul European, statele membre și cetățenii acestora.” | Consiliere științifică (articolul 6) |

4. „ECDC va fi, în cadrul Uniunii Europene, baza de referință pentru detectarea, evaluarea și studiul amenințărilor emergente reprezentate de bolile transmisibile, inclusiv amenințările legate de răspândirea intenționată de agenți biologici, și de bolile de origine necunoscută, precum și pentru coordonarea mijloacelor de reacție”. | Pregătire și reacție (articolele 8 și 10) |

5. „Până în 2013, ECDC va fi, în Uniunea Europeană, principalul centru de referință și de sprijin pentru dezvoltarea și consolidarea competențelor, prin intermediul formării, în domeniul prevenirii și al luptei împotriva propagării bolilor transmisibile și a bolilor de origine necunoscută”. | Formare (articolul 9) |

6. „Până în anul 2013, datele comunicate de ECDC vor constitui principala sursă europeană de informații științifice și tehnice independente cu autoritate în domeniu, iar Centrul va fi, în Uniunea Europeană, baza de referință pentru comunicarea cu privire la riscurile legate de bolile transmisibile.” | Comunicare în domeniul sănătății (articolele 11 și 12) |

7. „ECDC va dispune, în domeniul bolilor transmisibile, de un program structurat de cooperare cu toate statele membre, Comisia și alte agenții relevante ale Uniunii Europene și va instaura un parteneriat strâns cu OMS și cu alți parteneri selectați la nivel regional și global”. | Parteneriate (articolele 4, 5, 10 și 12) |

8. „Garantarea guvernanței și a conducerii Centrului, asigurarea unei gestionări raționale și a organizării, promovarea excelenței în prestarea serviciilor și în facilitarea activităților operaționale ale Centrului, garantarea unei gestionări adecvate și eficiente a resurselor umane și financiare pentru a transforma Centrul într-un mediu de lucru agreabil”. | Cabinetul directorului și administrația |

Activități prioritare prevăzute și necesități de resurse umane aferente

Principala provocare pentru dezvoltarea ECDC este asigurarea unor competențe care să acopere toate cele 55 de domenii legate de bolile care țin de activitatea ECDC, ceea ce nu este cazul în prezent. Prin urmare, o mare parte din resursele suplimentare de personal este destinată programelor specifice consacrate diverselor boli, creșterea efectivelor unităților funcționale trebuind axată, de asemenea, pe competențele patologie.

Pentru îndeplinirea sarcinilor sale, Centrul are nevoie de competențe specializate, în principal de medici, de aici rezultând propunerile de recrutare pentru gradul adecvat[3], și de sprijin tehnic și administrativ, care trebuie să permită acestor persoane să se concentreze în totalitate asupra misiunii lor de specialiști.

Indicatorii volumului de lucru

2007 | 2008 | 2009 | 2010 | Variație 2008/2010 (%) | Creșterea efectivelor 2008/2010 |

Obiectivul 1 (Programe consacrate în mod specific unor boli) | 89%(a) |

Nr. de planuri ale UE consacrate în mod specific unor boli (în vigoare) | 0 | 1 | 2 | 5 | 400% |

Nr. de inițiative în sprijinul PSB* și al consolidării capacității de acțiune la nivel național | 3 | 7 | 14 | 18 | 157% |

Nr. de vizite în diverse țări | 4 | 7 | 10 | 15 | 114% |

Documente de orientare pentru PSB | 3 | 5 | 9 | 12 | 140% |

*Programe consacrate în mod specific unor boli |

(a) 16 angajați suplimentari pentru a ajunge la 34, dintre care în principal experți de nivel înalt în materie de rezistență antimicrobiană (AMR), supraveghere a legionelozelor, boli transmisibile prin alimente și apă, precum și gripă; în aceste domenii considerate prioritare, capacitatea de acțiune a Centrului era fie inexistentă, fie insuficientă. |

Obiectivul 2 (Supraveghere) | 2007 | 2008 | 2009 | 2010 | 45%(b) |

Susținere TESSy*/Formare a statelor membre | 0 | 215 | 150 | 150 | -30%** |

Informații aprofundate cu privire la boli, raportate în cadrul TESSy (47 de boli) | 8 | 12 | 18 | 27 | 125% |

Nr. de rapoarte | 2 | 4 | 8 | 11 | 175% |

Nr. de reuniuni ale experților | 14 | 17 | 28 | 28 | 65% |

(grupuri de coordonare, grupuri de lucru în materie de supraveghere) |

*TESSy: Sistemul european de supraveghere |

**Anul de referință 2008 corespunde introducerii sistemului TESSy, prin urmare, au avut loc mai multe sesiuni de formare |

(b) 10 angajați suplimentari pentru a se ajunge la 32, necesari pentru ameliorarea coordonării și a expertizei, pentru a asigura transferul tuturor rețelelor către ECDC, în principal posturi de experți în domeniul gestionării datelor și al supravegherii generale |

Obiectivul 3 (Aviz științific) | 2007 | 2008 | 2009 | 2010 | 59%(c) |

Nr. de avize științifice și de recomandări către statele membre | 10 | 12 | 14 | 20 | 67% |

Nr. de avize rapide emise la cererea Comisiei/ Parlamentului European | 8 | 20 | 30 | 30 | 50% |

Nr. de buletine de informații/de actualizare prezentând rezultate științifice cruciale | 50 | 75 | 120 | 150 | 100% |

Nr. de reuniuni ale experților | 7 | 10 | 25 | 35 | 250% |

Nr. de ore pe săptămână consacrate sprijinului științific | 100 | 150 | 180 | 200 | 33% |

(c) 10 angajați suplimentari pentru a se ajunge la 27, necesari pentru elaborarea de avize științifice, extinderea activităților legate de determinanții de mediu ai bolilor infecțioase (schimbări climatice) și capacitatea economică de a suporta costurile legate de boli, toate acestea fiind domenii prioritare ale programului de lucru |

Obiectivul 4 (Pregătire și reacție) | 2007 | 2008 | 2009 | 2010 | 57% (d) |

Nr. de amenințări monitorizate | 168 | 300 | 350 | 400 | 33% |

Nr. de actualizări ale buletinelor de informare înregistrate | 1 360 | 2 400 | 2 800 | 3 200 | 33% |

Nr. de amenințări evaluate | 142 | 250 | 300 | 330 | 32% |

Nr. de amenințări care necesită o acțiune specifică | 66 | 110 | 130 | 150 | 36% |

Nr. de evaluări de amenințări comunicate Sistemului de avertizare și reacție precoce (Early Warning and Response System - EWRS) /pe site-ul web | 9 | 16 | 18 | 20 | 25% |

(d) 8 angajați suplimentari pentru a se ajunge la 22, în special pentru a finaliza constituirea capacității de pregătire și de reacție; dezvoltarea de competențe în materie de bioterorism, extinderea capacității de detectare a amenințărilor și asigurarea unei acoperiri complete în toate statele membre. |

Obiectivul 5 (Formare) | 2007 | 2008 | 2009 | 2010 | 33% (e) |

Nr. de persoane care au urmat un curs de formare EPIET (Programul european de formare în domeniul epidemiologiei de intervenție) | 18 | 19 | 22 | 27 | 42% |

Nr. de participanți din statele membre | 185 | 280 | 320 | 400 | 43% |

Nr. de săptămâni de formare | 15 | 20 | 23 | 26 | 30% |

(e) 2 angajați suplimentari pentru a se ajunge la 8, pentru dezvoltarea ulterioară a capacității de formare |

Obiectivul 6 (Comunicarea în domeniul sănătății) | 2007 | 2008 | 2009 | 2010 | 67% (f) |

Nr. de reuniuni internaționale | 4 | 6 | 7 | 75% |

Nr. de abonați la revista Eurosurveillance | 10 256 | 14 300 | 16 000 | 17 500 | 22% |

Nr. de articole publicate în revista Eurosurveillance | 254 | 310 | 335 | 360 | 16% |

Nr. de rubrici publicate pe internet | 2 484 | 3 500 | 10 000 | 15 000 | 329% |

Nr. de rubrici multilingve publicate pe internet | 0 | 400 | 2 000 | 3 000 | 650% |

Nr. de seturi de seturi de informații utile pentru campaniile consacrate sănătății publice | 1 | 2 | 3 | 3 | 50% |

Nr. de standuri de informare în cadrul unor manifestări științifice | 9 | 18 | 25 | 30 | 67% |

Nr. de comunicate de presă/ declarații de presă | 40 | 45 | 50 | 60 | 33% |

Nr. de difuzări de informare multimedia/ de transmisii efectuate pe internet | 7 | 5 | 8 | 12 | 140% |

(f) 10 angajați suplimentari pentru a se ajunge la 25, pentru a consolida comunicarea în domeniul sănătății, aspect identificat și de evaluatorii externi, în vederea asigurării unei comunicări eficiente, a intensificării asimilării de informații în statele membre și a informării mijloacelor de comunicare în masă și a publicului larg; specialiști în domeniul comunicării științifice și al serviciilor de internet, precum și redactori. |

Obiectivul 7 (Parteneriate) | 2007 | 2008 | 2009 | 2010 | 50% (g) |

Nr. de relații stabilite cu organismele competente | 75 | 85 | 90 | 95 | 12% |

Reuniuni/videoconferințe cu Comisia/Parlamentul European/ organe ale UE | 52 | 65 | 77 | 82 | 26% |

Reuniuni/videoconferințe cu OMS | 18 | 24 | 30 | 30 | 25% |

Reuniuni/videoconferințe cu țările candidate | 0 | 10 | 18 | 24 | 140% |

(g) 2 angajați suplimentari pentru a se ajunge la 6, necesari pentru a face față volumului de muncă crescut rezultat din crearea de organisme competente și necesității de a consolida relațiile cu instituțiile UE, inclusiv în domeniul politicii de vecinătate |

Obiectivul 8 (Activități interne) | 2007 | 2008 | 2009 | 2010 | 35% (h) |

Indicatorii din obiectivul 8, mai mult cantitativi decât calitativi, sunt legați de necesitatea de a răspunde în mod adecvat (în ceea ce privește termenele și calitatea) la exigențele operaționale. |

Cu toate acestea, unii indicatori care pot fi folosiți și care depind de creșterea resurselor financiare și umane sunt indicați mai jos: |

Nr. de angajamente | 359 | 450 | 500 | 550 | 22% |

Nr. de plăți | 3 885 | 5 000 | 6 500 | 7 000 | 40% |

Nr. de misiuni rezervate | 660 | 810 | 950 | 1 050 | 30% |

Nr. cotidian de solicitări adresate serviciului de asistență informatică | 15 | 35 | 50 | 55 | 57% |

Nr. de participanți la reuniuni/seminarii etc. | 1 571 | 1 704 | 1 800 | 1 950 | 14% |

Nr. de interviuri de recrutare | 470 | 390 | 390 | 290 | -26%* |

*recrutările vor fi mai puțin frecvente când personalul va fi constituit, însă sunt prevăzute rotații, având în vedere necesitățile crescute de formare și dezvoltare |

(h) 12 posturi suplimentare, dintre care un expert în materie de management strategic, un om de știință experimentat, un director de politică imobiliară, specialiști în domeniul TIC, al securității/continuității activităților, a căror recrutare este necesară pentru a face față exigențelor legate de dezvoltarea agenției și a domeniului său specific de activitate |

Dezvoltarea resurselor umane

Nr. 2 | Supraveghere | 13 | 22 | 10 | 32 |

Nr. 3 | Avize științifice | 12 | 17 | 10 | 27 |

Nr. 4 | Pregătire și reacție | 11 | 14 | 8 | 22 |

Nr. 5 | Formare | 5 | 6 | 2 | 8 |

Nr. 6 | Comunicare în domeniul sănătății | 7 | 15 | 10 | 25 |

Nr. 7 | Parteneriate | 2 | 4 | 2 | 6 |

Nr. 8 (activități interne) | Guvernanță, management, servicii administrative | 8 20 | 8 26 | 2 10 | 10 36 |

Total | 90 | 130 | 70 | 200 |

* Agenți temporari

Impactul financiar al creșterii efectivelor este deja inclus în proiecțiile bugetare ale Centrului. Nivelul subvențiilor care urmează a fi primite din bugetul comunitar este în deplină conformitate cu programarea financiară actuală a Comisiei și cu Cadrul financiar multianual pentru perioada 2007-2013.

Sume în milioane de euro

Bugetul de bază al ECDC (prețuri actuale) în cadrul financiar 2007-2013

Tabelul de mai jos prezintă evoluția alocării bugetare în cursul perioadei 2007-2013.

Sume în mii de euro

17 03 03 01 | Cheltuieli neobligatorii | Diferențiată | NU | DA | NU | Nr. 3b |

17 03 03 02 | Cheltuieli neobligatorii | Diferențiată | NU | DA | NU | Nr. 3b |

4. SINTEZA RESURSELOR

4.1. Resurse financiare

4.1.1. Sinteza creditelor de angajament (CA) și a creditelor de plată (CP)

milioane EUR (cu 3 zecimale)

Cheltuieli operaționale[4] |

SEE/ AELS State membre | f | 0,604 | 0,935 | 1,000 | 1,450 | 1,500 | 1,530 | 1,550 | 8,569 |

TOTAL CA inclusiv cofinanțare | a+c+d+e+f | 28,309 | 40,235 | 50,700 | 57,850 | 59,000 | 60,230 | 61,350 | 355,719 |

4.1.2. Compatibilitatea cu programarea financiară

( Propunerea este compatibilă cu programarea financiară existentă.

( Propunerea duce la reprogramarea rubricii respective din perspectiva financiară.

( Propunerea poate necesita aplicarea dispozițiilor Acordului interinstituțional[5] (referitoare la instrumentul de flexibilitate sau la revizuirea perspectivei financiare).

4.1.3. Implica țiile financiare asupra veniturilor

( Propunerea nu are implicații financiare asupra veniturilor.

( Propunerea are implicații financiare – efectul asupra veniturilor este următorul:

4.2. Resurse umane în echivalent normă întreagă (ENI) (inclusiv func ționari, personal temporar și extern) – a se vedea detaliile de la punctul 8.2.1.

Nu se aplică.

5. CARACTERISTICI ȘI OBIECTIVE

5.1. Rezultate care trebuie ob ținute pe termen scurt sau lung

Uniunea Europeană este expusă la o serie de boli infecțioase care vor continua să reprezinte o amenințare pentru sănătatea umană în viitorul previzibil. Având în vedere că libertatea de circulație a persoanelor, a animalelor și a bunurilor în cadrul Uniunii este în prezent aproape totală, necesitatea unei abordări comune pentru a împiedica răspândirea bolilor este din ce în ce mai evidentă. În timp ce prevenirea și asistența medicală sunt încă într-o mare măsură supuse principiului subsidiarității, un centru precum ECDC este în mod clar necesar pentru a susține o abordare coordonată.

Pe lângă suferința cauzată populației, bolile infecțioase afectează în mod semnificativ bugetele naționale: bacteriile rezistente la antibiotice provoacă infecții care prelungesc durata spitalizării și necesită proceduri medicale speciale; s-a estimat că o nouă pandemie de gripă ar provoca pentru țări o pierdere economică corespunzătoare mai multor unități procentuale din PIB-ul acestora; tratamentul infecțiilor cu virusul HIV reprezintă o cheltuială semnificativă în mai multe state membre. Chiar și prevenirea bolilor infecțioase are un preț: Pe teritoriul Uniunii Europene, o jumătate de duzină de vaccinuri diferite sunt administrate pentru aproape toți copiii la un cost deloc neglijabil.

Pentru ECDC, provocarea constă în contribuția la dezvoltarea metodelor de prevenire cele mai bune și cele mai avantajoase din punct de vedere al raportului cost-eficacitate și în ajutorul oferit statelor membre pentru aplicarea lor. Obiectivul final este eradicarea bolii, ceea ce ar aduce câștiguri economice considerabile, astfel a demonstrat eradicarea variolei acum 30 de ani. Deși acest lucru va fi poate imposibil pentru numeroase boli, eradicarea rujeolei în UE, de exemplu, este un obiectiv realizabil.

5.2. Valoarea adăugată a interven ției comunitare, compatibilitatea propunerii cu alte instrumente financiare și sinergii eventuale

Valoarea adăugată a intervenției comunitare și necesitatea unei cooperări mai intense între statele membre au fost motivate într-o propunere din 2003 care a dus la crearea agenției. De atunci, ECDC a răspuns acestor așteptări în toate domeniile care țin de mandatul său.

Valoarea adăugată a contribuției ECDC la nivel comunitar constă în furnizarea unei analize și a unei imagini de ansamblu sintetice cu privire la datele pe care se bazează prevenirea și combaterea bolilor transmisibile. Împreună cu instanțele competente, el identifică lacunele și ajută la definirea și consolidarea programului de cercetare în materie de sănătate publică. Datorită unei abordări coordonate cu privire la supravegherea la nivel european, colectarea de date poate fi standardizată și raportul cost-eficacitate poate fi îmbunătățit, furnizând responsabililor politici date comparabile privind măsurile de prevenire și de combatere eficiente.

De asemenea, Centrul furnizează statelor membre o platformă de interacțiune care le permite să facă schimb de bune practici, pe baza unor acțiuni fondate pe date concrete. ECDC elaborează evaluări și orientări la nivel central pentru Uniunea Europeană – ceea ce răspunde în special unei solicitări din partea țărilor mici sau a țărilor cu capacități limitate în acest domeniu.

În cadrul activității sale privind nivelul de pregătire, Centrul furnizează regulat statelor membre informații actualizate cu privire la situația epidemiologică internațională, activitate care, în timp, ar putea înlocui necesitatea ca fiecare țară să investească în servicii de informații cu privire la epidemii costisitoare din punct de vedere al resurselor. Prin intermediul evaluărilor rapide ale evenimentelor sanitare, ECDC poate facilita, de asemenea, un răspuns coordonat la amenințări care afectează mai multe state membre.

Atât funcția de supraveghere, cât și cea de reacție se sprijină pe metodele comune valabile pentru toată Uniunea Europeană, pe care Centrul le predă în diverse cursuri organizate pe care le organizează și care se adresează experților guvernamentali ai statelor membre.

ECDC susține Comisia pentru dezvoltarea unei rețele active de comunicare cu privire la riscuri, deoarece crearea unei rețele de comunicare solidă în „perioade calme” va permite în viitor ca, în caz de criză sanitară majoră, comunicațiile la nivel european și național să fie considerate drept sisteme fiabile, coerente și calificate, capabile să reacționeze în timp util.

5.3. Obiective, rezultate estimate și indicatori conecși ai propunerii în cadrul gestiunii pe activități (ABM)

Centrul contribuie la realizarea obiectivelor din programul de sănătate publică (capitolul 17 03 din bugetul comunitar).

Obiectivele Centrului pe termen scurt sau mediu sunt prezentate în contextul programului său strategic multianual 2007-2013, astfel cum se precizează în comunicare.

5.4. Modalită ți de punere în aplicare (cu titlu orientativ)

( Gestiune centralizată

( direct de către Comisie

( indirect, prin delegare către:

( agenții executive

( organisme instituite de Comunități, prevăzute la articolul 185 din regulamentul financiar

( organisme publice naționale/organisme cu misiune de serviciu public

( Gestiune repartizată sau descentralizată

( cu state membre

( cu țări terțe

( Gestiune în comun cu organizații internaționale (a se preciza)

6. MONITORIZARE ȘI EVALUARE

6.1. Sistem de monitorizare

Serviciile specializate de înaltă calitate pe care trebuie să le furnizeze ECDC (pe baza unor proceduri transparente) necesită o monitorizare atentă fondată pe indicatori ai rezultatelor pe termen scurt.

Acest sistem este conceput în primul rând să verifice dacă activitatea ECDC a condus la schimbările pozitive prevăzute de regulamentul său de instituire și de programul multianual strategic 2007-2013. Indicatori specifici au fost prezentați Consiliului de administrație la începutul programului multianual strategic și au fost aprobați (în martie 2008). Ei vor fi utilizați pe tot parcursul perioadei pentru a monitoriza progresele realizate în atingerea obiectivelor și vor furniza informații-cheie pentru evaluarea finală a gradului de realizare a obiectivelor în 2013. Pentru elaborarea acestor indicatori au fost utilizate următoarele principii:

- fiecare obiectiv este însoțit de un ansamblu de indicatori , selectați astfel încât valorile care le sunt atribuite să permită în mod clar evaluarea cu privire la gradul de atingere a obiectivului;

- fiecare criteriu a fost enunțat în mod clar și cât mai concis;

- a fost făcut un efort pentru a limita pe cât posibil numărul de criterii, păstrând în același timp capacitatea de a evalua realizările în fiecare domeniu;

- criteriile sunt măsurabile într-un mod realist și cu un efort rezonabil.

Pentru fiecare indicator, au fost analizate sursa de date propusă, disponibilitatea și fiabilitatea acesteia și un sistem de informare consacrat în mod specific colectării și analizei sistematice a datelor a fost instituit la ECDC.

La mijlocul perioadei de programare 2007-2013 (și anume, în 2010), Consiliul de administrație va efectua o evaluare a progresului. În ceea ce privește evaluarea finală a realizărilor programului multianual până în anul 2013, ea va fi planificată astfel încât Consiliul de administrație să dispună de rezultate în momentul în care va decide cu privire la următorul program multianual strategic, și anume cel care acoperă perioada 2014-2020.

În sfârșit, la sfârșitul fiecărui an, personalul ECDC va evalua sistematic punerea în aplicare a planului de lucru anual, apreciind în același timp calitatea realizărilor și eficacitatea procesului de punere în aplicare. Punctele esențiale ale acestei evaluări vor fi incluse în raportul anual al directorului către Consiliul de administrație.

6.2. Evaluare

6.2.1. Evaluare ex ante

Nu este cazul

6.2.2. Măsuri luate în urma unei evaluări interimare/ex-post (învățăminte din experiențe anterioare similare)

Evaluarea externă a Centrului a fost comandată la 20 mai 2007, astfel cum se prevede în Regulamentul (CE) nr. 851/2004 ale Parlamentului European și al Consiliului din 21 aprilie 2004.

„Articolul 31: Până la 20 mai 2007, Centrul comandă o evaluare externă independentă a rezultatelor sale pe baza unui mandat emis de consiliul de administrație de comun acord cu Comisia. Evaluarea vizează:

(a) eventuala nevoie de a extinde sfera misiunii Centrului la alte activități relevante la nivel comunitar din domeniul sănătății publice, în special la supravegherea sanitară;

și

(b) calendarul revizuirilor ulterioare.”

Centrul a lansat o procedură de ofertare deschisă. Mandatul a fost definit de grupul de lucru al Consiliului de administrație cu acordul Comisiei. În cursul ultimelor luni, contractantul a organizat peste 80 de interviuri cu părțile interesate (instituții și agenții ale UE, organizații internaționale, rețele de supraveghere comunitare, organisme de supraveghere naționale, ministere naționale ale sănătății și personal al ECDC).

Concluziile acestei prime evaluări externe sunt prezentate la adresa http://ecdc.europa.eu/en/About_us/Key_documents/

6.2.3. Condi țiile și frecvența evaluărilor viitoare

La fiecare 5 ani vor fi comandate evaluări externe și independente ale Centrului.

7. MăSURI ANTIFRAUDă

Pentru a combate frauda, corupția și alte activități ilegale, dispozițiile Regulamentului (CE) nr. 1037/1999 se aplică fără nicio restricție agenției.

Agenția este inclusă în Acordul interinstituțional din 25 mai 1999 privind anchetele interne efectuate de OLAF.

Deciziile privind finanțarea și punerea în aplicare a acordurilor, precum și instrumentele de aplicare ce rezultă din acestea prevăd în mod expres că atât Curtea de Conturi, cât și OLAF pot efectua, dacă este nevoie, controale la fața locului asupra beneficiarilor finanțărilor din partea agenției și asupra agenților responsabili cu alocarea acestora.

8. DETALII PRIVIND RESURSELE

8.1. Obiectivele propunerii din punctul de vedere al costurilor financiare

A se vedea, la punctul 4 al comunicării, tabelul care descrie obiectivele ECDC pentru perioada 2007-2013. Imaginea de ansamblu a rezultatelor preconizate pentru fiecare obiectiv este furnizată separat în documentul de lucru al serviciilor Comisiei, care prezintă în detaliu dezvoltarea viitoare a Centrului pentru perioada de programare 2009-2013.

8.2. Cheltuieli administrative

Acțiunea nu are nicio implicație asupra cheltuielilor administrative ale bugetului comunitar și ni îi sunt alocate direct resurse umane de către Comisie.

Costurile administrative ale agenției, inclusiv costurile cu personalul, sunt finanțate prin linia bugetară operațională 17 03 03 01.

[1] http://ecdc.europa.eu/en/About_us/Key_documents/Documents/ECDC_MAS_.pdf

[2] http://ecdc.europa.eu/en/About_us/Key_documents/.....

[3] Centrul s-a angajat, de asemenea, să documenteze în mod corespunzător și să detalieze viitoarele planuri de recrutare în contextul programelor multianuale de dezvoltare a resurselor umane și să le alinieze la orientările Comisiei.

[4] Cheltuieli care nu intră sub incidența capitolului xx 01 din titlul xx respectiv.

[5] A se vedea punctele 19 și 24 din Acordul interinstituțional.